Το μεγάλο πλεονέκτημα μίας προπληρωμένης κάρτας έγκειται στην δυνατότητα που σου δίνει να «προγραμματίσεις» τα έξοδά σου και να μην ξεφύγεις του προϋπολογισμού σου – πχ  στις γιορτές των Χριστουγέννων ξέρεις ότι έχεις τη δυνατότητα να δαπανήσεις για δώρα έως 200€. Φορτίζεις λοιπόν την κάρτα μέσω internet, mobile banking, ATM ή καταστήματος με 200€!
Άλλο ένα πλεονέκτημα της προπληρωμένης κάρτας είναι ότι σε περίπτωση που πέσεις θύμα απάτης, θα χάσεις μόνο το ποσό που έχεις φορτίσει την κάρτα. Στην αγορά μπορείς να βρεις ακόμα και άυλες επαναφορτιζόμενες προπληρωμένες κάρτες, χωρίς πλαστικό!